Ditsem Nuus - Afrikaanse Wiskunde beter as res
Interessant nog uit die 2015 Matriekuitslae is dat dit uit ‘n navorsingsverslag van Helpende Hand Skole-ondersteuningsentrum (SOS ) blyk dat slegs 5,3% van alle skole in SA meer as 28% van die Wiskunde-onderskeidings behaal het.
Die verslag wys dat 358 Afrikaanse hoërskole (5,3%) ‘n total van 2 193 onderskeidings (28,2%) in Wiskunde behaal het. Dit toon dus dat die verhouding van die aantal onderskeidings per skool 500% beter is by Afrikaanse skole as by die res van skole in die land.
Die verdere slotsom is dat indien alle skole in die land soos Afrikaanse skole sou presteer het, sou daar meer as 40 000 Wiskunde-onderskeidings in die 2015-matriekeksamen gewees het – daar was egter slegs 7 791. Die bespresterende Afrikaanse skole in die 2015 Matriekuitslae het ingesluit Paul Roos Gimnasium (68 onderskeidings), Hoërskool Menlopark (64), Hoërskool DF Malan (58), Afrikaanse Hoër Meisieskool Pretoria (48), Hoërskool Paarl Vallei (48), Hoër Meisieskool Bloemhof (47), Hoërskool Waterkloof (41), Gimnasium Paarl (36) en Hoërskool Eldoraigne (36).
Van al die skole in die land, Engelstalige ingesluit, was die vyf beste Wiskundeskole in 2015 Bishops (72 onderskeidings), Paul Roos Gimnasium (68), Hoërskool Menlopark (64), Westville Boys High School (61) en Pretoria Boys High School (59).
Gelees 727 keer
Laaste verandering op Vrydag, 16 September 2016 10:01